મેરી કોમે એશિયન બોક્સિંગમાં ૧૪ વર્ષ પહેલા ગોલ્ડ જીત્યો હતો આંતરરાષ્ટ્રીય બોક્સિંગમાં જિવંત દંતકથા સમાન ભારતીય બોક્સર મેરી કોમે એશિયન બોક્સિંગમાં સુવર્ણ ચંદ્રક જીતીને ઈતિહાસ રચી દીધો હતો. ૩૪ વર્ષની મેરી કોમે એશિયન બોક્સિંગમાં તેનો સૌપ્રથમ ગોલ્ડ મેડલ ૧૪ વર્ષ પહેલા એટલે કે ૨૦૦૩માં જીત્યો હતો. તે સમયે એશિયન બોક્સિંગ ચેમ્પિયનશીપમાં હિસ્સારમાં યોજાઈ હતી. આ પછી તે ૨૦૦૫માં તાઈવાનના કાઓસીઉંગમાં પણ ગોલ્ડ મેડલ જીતી હતી. જોકે ૨૦૦૮માં ગુવાહાટીમાં યોજાયેલી ચેમ્પિયનશીપમાં તેને સિલ્વર મેડલથી સંતોષ માનવો પડયો હતો. તેણે ૨૦૧૦માં કઝાખસ્તાનના અસ્થાનામાં અને ૨૦૧૨માં મોંગોલિયાના ઉલાન્ટબારમાં ગોલ્ડ મેડલ જીત્યા હતા.